tartuNLP/wikipedia-smugri-20251201 huggingface dataset:
2012.–2013. aasta maailma karikasari murdmaasuusatamises

2012.–2013. aasta maailma karikasari murdmaasuusatamises oli 32. ametlik maailma karikasarja hooaeg. Selle esimene etapp toimus 24. novembril 2012 Rootsis Gällivares ja viimane etapp peeti 24. märtsil 2013 Rootsis Falunis.
MK-etappe peeti kokku 18 paigas, nii meestel kui naistel oli kavas 29 individuaalset võistlust. Veel toimus 5 teatevõistlust nii meeste kui naiste arvestuses.
Punktide jagamine.
Tabel punktide jagamisel 2012.–2013. aasta maailma karikasarjas murdmaasuusatamises meeste ja naiste arvestuses.
Riigikaitse Nõukogu (1933–1940)

Riigikaitse Nõukogu oli 1938. aasta Riigikaitse rahuaegse korralduse seaduse alusel Vabariigi Presidendi, kui riigikaitse kõrgeima juhi, juures asuv rahuaegne nõuandev organ.
Nõukogu moodustati 8. veebruaril 1933 Riigikaitse nõukogu asutamise seadlusega (RT 1933, 17, 118).
Riigikaitse Nõukogu esimeheks oli Peaminister, kuid vastavalt seadusele oli juhul, kui on ametisse oli määratud Sõjavägede Ülemjuhataja, siis oli nõukogu esimeheks Sõjavägede Ülemjuhataja.
Riigikaitse Nõukogu liikmeteks olid: 
Vajaduse korral võis Vabariigi President määrata täiendavalt Riigikaitse Nõukogu liikmeteks ministreid või neile vastavate õigustega ametiisikuid, samuti kõrgemaid ohvitsere reservist või erust kas Vabariigi Presidendi poolt määratud kindla aja kesteks või ainult teatavateks istungiteks.
Riigikaitse Nõukogu ülesanneteks oli hinnangu ja seisukoha esitamine Vabariigi Presidendile, kui riigikaitse kõrgeima juhile kinnitamiseks esitatud:
Vabariigi President esitas ka Riigikaitse Nõukogule seisukoha võtmiseks:
Koosseis.
Vabariigi President Konstantin Päts nimetas käskkirjaga nr. 9, 29. aprillil 1938, Riigikaitse Nõukogu liikmeteks kuni 1. maini 1943:
Vabariigi Valitsuse liikmetest:
Väekoondise-ülematest:
Segaarv

Segaarv on täisarvust ja lihtmurrust koosnev ratsionaalarvu avaldis kujul
formula_1
kus "a", "b" ja "c" on naturaalarvud ning on lihtmurd. Lihtmurru lugeja ja nimetaja on positiivsed, kuid murrule tervikuna mõjub avaldise ette kirjutatud märk. 
Iga liigmurd on esitatav segaarvuna. Näiteks liigmurrud ja – on esitatavad vastavalt segaarvudena ja –.
Kesksõna

Kesksõna ehk partitsiip on tegusõna käändeline vorm, mis väljendab objekti tegevust tema omaduste või seisundina.
Eesti keel.
Kesksõna on lähedane omadussõnale - mõlemaid neid saab lauses kasutada täiendina: vrd triibuline kass" ja nurruv kass", kõva tuul" ja tõusnud tuul".
Kesksõnade hulgas saab aja ja tegumoe järgi eristada
Nii oleviku kui ka mineviku kesksõnadest saab moodustada isikulise tegumoe ja umbisikulise tegumoe vorme.
Oleviku kesksõna.
Oleviku kesksõna väljendab tegevust, mis suhtelises olevikus iseloomustab tegijat või tegevusobjekti: "Klassiruumi sisenes hingeldav Liis. Tagaotsitav mees põgenes politsei eest."
Oleviku kesksõna tunnus liitub aglutinatiivselt kas vahetult tüvele: "ela/v" või umbisikulise tegumoe tunnusele: "vaata/ta/v".
Oleviku kesksõna tunnuseks on alati v - "ela/ma : ela/v; hüppa/ma : hüppa/v. Konsonandiga lõppeva tüve järel tekib oleviku kesksõna tunnuse ja tüve vahele e - "tund/ma : tund/ev.
Oleviku kesksõnu on kahesuguseid:
Oleviku kesksõnad väljendavad 
relatiivses olevikus iseloomustavat tegevust.
Isikulise tegumoes oleviku kesksõna vormi saab moodustada ainult transitiivverbidest - "laulma : laulev : lauldav, õppima : õppiv : õpitav".
Oleviku kesksõna süntaktilised funktsioonid kattuvad täiesti omadussõna süntaktiliste funktsioonidega. Oleviku kesksõna võib olla lauses
Mineviku kesksõna.
Mineviku kesksõna väljendab omadust või seisundit, mis on tekkinud või tekitatud suhtelises minevikus: "Olin ergas, kuna olin äsja maganud. Liisil on kogu kohustuslik kirjandus loetud."
Mineviku kesksõna väljendub kumulatiivsetest formatiivides nud, tud, dud, mis märgivad koos kesksõna ja aja tähendusega ka tegumoodi ning liituvad alati aglutinatiivselt tüvele - "ela/ma : ela/nud : ela/tud".
Isikulises tegumoes on mineviku kesksõna formatiiviks alati nud - ela/ma : ela/nud, vaata/ma : vaada/nud.
Umbisikulises tegumoes on mineviku partitsiibi formatiivil kaks varianti: tud ja dud - "ela/ma : ela/tud, vaata/ma : vaada/tud, käima : käi/dud."
Mineviku kesksõnu on kahesuguseid:
Mineviku partitsiip võib olla lauses
Kesksõnatarind.
Kesksõnatarindi ehk kesksõna sisaldava fraasi peasõna on v-, tav-, nud- või tud-kesksõna.
Jaatava kesksõnatarindi eitav vaste on tarind, mille peasõna on "mitte"-perifiksiga kesksõna, s.t et nud- või tud-tarindi eitav vaste on mata-tarind.
Kesksõnatarind kui käändeline tarind võib olla lauses
Väljaspool sekundaartarindit võib
Tšuškanzi

Tšuškanzi (komi keeles "Чушканзi", 'herilane') on Komi Vabariigis Sõktõvkaris ilmuv komikeelne huumori- ja satiiriajakiri.
Ajakiri ilmub alates 1957. aastast ja ilmumissagedus on üks kord kuus.
Ajakirja tiraaž on 1000 eksemplari.
Romeo, Julia ja pimedus (film)

"Romeo, Julia ja pimedus" on 1960. aastal valminud Tšehhoslovakkia mängufilm.
Film on lavastatud Tšehhi kirjaniku Jan Otčenášeki jutustuse "Romeo, Julia ja pimedus" põhjal.
Süžee.
Filmi tegevus leiab aset Prahas 1942. aastal. Praha kesklinnas elav juudi rahvusest Würmide perekond asub teele raudteejaama poole, et sõita laagrisse, kuhu nad on määratud. Varsti pärast nende lahkumist saabub kohale nende perekonnatuttav juudi tüdruk Hanka, kes on laagrisse transportimisest kõrvale hoidnud ning tal ei ole kuhugi minna. Würmide naaber abiturient Pavel teeb Hankale ettepaneku varjata end nende perekonna kasutuses olevates pööningukorruse ruumides. Mõnevõrra kõheldes Hanka nõustub. Paar päeva hiljem sooritatakse atentaat riigiprotektor Reinhard Heydrichile ning registreerimata isikute varjamine muudetakse surmanuhtlusega karistatavaks. Olukord muutub tõsiselt ohtlikuks. Lisaks sellele peab Pavel käima maal Hankale vahetuskaubanduse korras toiduaineid hankimas. See tekitab aga Paveli emal kahtlusi ning ta saab aru, et midagi kahtlast on teoksil. Vähehaaval saavad ka teised majaelanikud sellest aimu, et pööningukorrusel kedagi varjatakse. Siis aga avastavad sakslased lähedal asuvas kirikus Heydrichi tapjad. Sakslased hakkavad maju läbi otsima. Naabrinaine ja Paveli ema keelitavad Hankat lahkuma, et see kogu majarahvale hukatust kaela ei tooks. Pavel veenab aga Hankat jääma. Hanka tormab tänavale ja hukkub automaaditules.
Madis Ruussaar

Madis Ruussaar (26. mai 1936 – 4. jaanuar 2024) oli Eesti NSV partei- ja omavalitsustegelane.
1956. aastal lõpetas Ruussaar Tartu 1. Õhtukeskkooli. 
1970. aastatel oli Ruussaar EKP Jõgeva Rajoonikomitee II sekretär ja seejärel 1982. aasta juunist 1988. aasta maini Jõgeva rajooni RSN Täitevkomitee esimees. 
Tema poeg on ajakirjanik Ainar Ruussaar.
Rafael Benítez

Rafael Benítez Maudes (sündinud 16. aprillil 1960 Madridis) on hispaania jalgpallitreener ja endine jalgpallur.
Alates 2021. aasta juunist on ta Inglismaa kõrgliiga klubi Everton peatreener.
Valencia CF-i peatreenerina on ta võitnud Hispaania liiga (2002) ja UEFA karika (2004), Liverpool F.C. treenerina UEFA meistrite liiga (2005), Milano Internazionale treenerina Jalgpalliklubide maailma karikavõistlused (2010) ja Londoni Chelsea peatreenerina UEFA Euroopa Liiga (2012–13).
Samuti on ta olnud muuhulgas Napoli (2013–2015), Madridi Reali (2015–2016) ja Newcastle Unitedi peatreener (2016–2019).
Kataloonia Vabariik

 
Kataloonia Vabariik on ajalooline Kataloonia iseseisvuse vorm. Paralleelselt on kasutusel nimekuju Kataloonia Riik.
Vabariiklik Kataloonia pole seni muutunud rahvusvahelise õiguse üldiselt tunnustatud suveräänseks subjektiks.
Kataloonia Vabariiki on välja kuulutatud viiel korral:
1641. aasta ja 1934. aasta Kataloonia vabariigil olid iseseisva riigi tunnused.
Laupäevaleht LP

Laupäevaleht LP on Eesti Päevalehe (EPL) laupäevane väljaanne, mis ilmus esimest korda 13. oktoobril 2012. Alates juunist 2019 ilmub reedeti.
Asenduskoduteenus

Asenduskoduteenus on lapsele tema põhivajaduste rahuldamiseks peresarnaste elutingimuste võimaldamine, turvalise ja arengut soodustava elukeskkonna loomine ning tema ettevalmistamine võimetekohaseks toimetulekuks täiskasvanuna. Asenduskodu on nõuetele vastav koht, kus osutatakse asenduskoduteenust.
Asenduskoduteenust võib osutada füüsilisest isikust ettevõtja, juriidiline isik, kohaliku omavalitsuse asutus, valitsusasutus või valitsusasutuse hallatav asutus, kellele on teenuse osutaja tegevuskohajärgse maavanema antud kehtiv tegevusluba.
Asenduskoduteenust rahastab riik. 
Asenduskoduteenus on reguleeritud sotsiaalhoolekande seaduses.
Eesti Asenduskodu Töötajate Liit

Eesti Asenduskodu Töötajate Liit (EATL) on 2009. aastal loodud liit, mille eesmärgiks on luua paremad võimalused lastekodu, uuema nimetusega asenduskodu, noorte sujuvamaks astumiseks iseseisvasse ellu.
Oma eesmärkide saavutamiseks viib EATL ellu ja korraldab:
Eesti Asenduskodu Töötajate Liit on loodud 7 asenduskodu töötaja ja ühe ellu astunud noore poolt eesmärgiga luua paremad võimalused asenduskodudes ja sealt elluastuvatele lastele ja noortele ning sealsetele töötajatele.
EATL-i asutajad: Meelis Kukk, Eve Reinväli, Marika Kuldmaa, Karin Ottenson, Kersti Kukk, Andres Kaju, Maili Antons, Enno Rebane ja Siiri Ristikivi.
Juhatuse koosseis:
2009–2015: Meelis Kukk, Eve Reinväli, Marika Kuldmaa, Karin Ottenson, Kersti Kukk, Andres Kaju, Maili Antons ja Enno Rebane.
2015: Meelis Kukk, Eve Reinväli ja Marina Sepp.
Romeo, Julia ja pimedus

"Romeo, Julia ja pimedus" on Tšehhi kirjaniku Jan Otčenášeki 1958. aastal ilmunud jutustus.
Jutustuse põhjal valmis 1960. aastal samanimeline mängufilm.
Jõgevamaa Vapimärk

Jõgevamaa Vapimärk on Jõgeva maakonna kõrgeima astme autasu, mis antakse isikutele, kes on oma pikaajalise töö, tegevuse ja isikliku eeskujuga oluliselt kaasa aidanud Jõgevamaa arengule.
Ө

Ө (ө) on kirillitsa täht, mida kasutatakse baškiiri, jakuudi, kalmõki, kasahhi, kirgiisi, tatari, burjaadi, mongoli ja tõva keeles. 
See hääldub enamasti labiaalse keskkõrge või keskmadala eesvokaalina. Eesti keeles latiniseeritakse see tavaliselt ö-ga.
Jan Otčenášek

Jan Otčenášek (19. november 1924 Praha – 24. veebruar 1979 Praha) oli Tšehhi kirjanik.
Sovetski rajoon (Marimaa)

Sovetski rajoon on 2. järgu haldusüksus Venemaal Mari Eli Vabariigis. Asub Vabariigi keskosas.
Rajoon jaguneb 1 linna- ja 7 külaasunduseks ("сельское поселение").
1960. aastani oli rajooni nimi Ronggo rajoon.
Venemaa 2010. aasta rahvaloenduse andmetel oli Sovetski rajooni elanikest marisid 67,28%, venelasi 29,53% ja tatarlasi 1,63%.
Sovetsk (täpsustus)

Sovetsk on mitme asula nimi Venemaal:
Aleksandr Davõdov

Aleksandr Davõdov (vene Александр Романович Давыдов; 25. jaanuar 1937 Moskva – 20. november 2012 Moskva) oli vene multifilmide lavastaja ja animaator.
Aleksandr Davõdov töötas Sojuzmultfilmis. Tema lavastatud multifilmide seas on "Kadunud papagoi tagasitulek", mille eest 1988. aastal anti talle Nõukogude Liidu filmitööstuse auhind Nika. Kokku lõi ta kaasa üle 100 multifilmi juures.
Täpsustuslisand

Täpsustuslisand on lisand, mis:
Eesti keel.
Täpsustuslisandit on kahte liiki:
Identifitseeriv lisand.
Identifitseeriva lisandi tähendus on nimisõna tähendusest mõistemahult
Klassifitseeriv lisand.
Klassifitseeriv lisand võib esineda
Piiritluslisand.
Erinevalt täpsustuslisandist piiritleb piiritluslisand nimisõna ning on selle referendi äratundmiseks tingimata vajalik. Piiritluslisand võib lauses esineda nii nimisõna ees kui ka järel. Piiritluslisand kuulub nimisõnaga sisult ja vormilt kokku ning seepärast pole seda vaja lauses kirjavahemärkidega eraldada:
"Külastasime Kalevi kommivabrikut."
"Juss pildistas õde Olympose kaameraga."
"Minu vanaisa on välja teeninud Valgeristi ordeni."
"Mari vanem vend õpib ülikoolilinnas Tartus."
Lisandi teisenemine seisundimääruseks.
Lisandist saab seisundimäärus:
Ümberpaigutus ei säilita seost nimisõnaga, vaid loob seose verbiga:
"Peeter Pedaja lavastajana" (lisand) "on ära teinud suure töö"
võrdle
Lavastajana (seisundimäärus) "on Peeter Pedaja ära teinud suure töö".
Kaspars Astašenko

Kaspars Astašenko (17. veebruar 1975 Riia – 20. november 2012 Riia) oli Läti jäähokimängija, kaitsja.
Astašenko mängis kokku 23 NHL-i kohtumises Tampa Bay Lightningi meeskonnas aastatel 1999–2001. Läti jäähokikoondises mängis ta 2001. ja 2006. aasta maailmameistrivõistlustel ja 2002. aasta taliolümpiamängudel Salt Lake Citys.
2003. aastal vahistati ta heroiini omamise tõttu.
Ta oli 190 cm pikk ja kaalus 90 kg.
Nelson Prudêncio

Nelson Prudêncio (4. aprill 1944 – 23. november 2012) oli Brasiilia kergejõustiklane, kolmikhüppaja.
1968. aasta olümpiamängudel Méxicos püstitas Prudêncio tulemusega 17,27 m kolmikhüppe maailmarekordi, kuid paar tundi hiljem hüppas Viktor Sanejev tulemuse 17,39 m ning võitis uue maailmarekordiga olümpiakulla. Nelson Prudêncio sai hõbeda. Tulemus 17,27 jäi tema karjääri parimaks.
Kümnendmurd

Kümnendmurd on kümnendsüsteemis kirjutatud murdarv. Kümnendmurd kirjutatakse tavaliselt koma abil. Näiteks arvud 3,2981 ja 32 983,209 58 on kümnendmurrud.
Kümnendmurde kirjutatakse nagu naturaalarvegi: liikudes vasakult paremale tähistab iga number eelmisest 10 korda väiksemaid ühikuid. Komast vasakule jääb kümnendmurrus täisosa ja komast paremale murdosa. Kümnendmurru murdosa numbreid nimetatakse kümnendkohtadeks.
Kümnendmurru lõppu võib vajaduse korral nulle juurde kirjutada.
Lõplik ja lõpmatu kümnendmurd.
Teisendame kümnendmurruks hariliku murru.
3 : 4 = 0,75
0,75 on lõplik kümnendmurd.
Teisendame kümnendmurruks hariliku murru.
1 : 3 = 0,333 … 
0,333 … on lõpmatu kümnendmurd.
Kui harilikku murdu ei saa teisendada lõplikuks kümnendmurruks, siis selline kümnendmurd ümardatakse. Sobiva järguni ümardatud ligikaudne arv on hariliku murru kümnendlähend.
Ümardamise näited:
0,33… ≈ 0,3 
0,45555… ≈ 0,46
Murdarv

Murdarv on reaalarv, mis pole täisarv.
Täis- ja murdosa.
Murdarvu täisosaks nimetatakse suurimat täisarvu, mis on sellest arvust väiksem. Selle murdosaks nimetatakse arvu ja selle täisosa vahet. Murdarv on seega oma täisosa ja murdosa summa. 
Näiteks arvu 3,67 täisosa on 3 ja murdosa on 0,67.
Enn Anupõld

Enn Anupõld (31. jaanuar 1937 Elva – 29. august 2019) oli eesti raadio- ja teleajakirjanik ning meediajuht.
Haridus.
Ta lõpetas 1955. aastal Tallinna 2. Keskkooli. Aastatel 1955–1960 õppis ta Tartu Riiklikus Ülikoolis eesti keelt ja kirjandust spetsialiseerumisega ajakirjandusele ning 1961–1964 Moskvas NLKP KK juures asuvas Kõrgemas Parteikoolis ajakirjandust.
Töökäik.
Aastatel 1964–1972 töötas Enn Anupõld Eesti Raadios, kus tegi algul saateid toimetaja ja autori-saatejuhina, kuid sai peagi peatoimetajaks.
Aastatel 1972–1974 oli ta üleliidulise televisiooni ja raadio Skandinaavia maade korrespondent Soomes ning 1974–1986 Eesti NSV Televisiooni- ja Raadiokomitee esimehe asetäitja ja Eesti Televisiooni direktor. 
Aastatel 1986–1990 töötas ta Nõukogude Liidu Kesktelevisiooni esindajana Helsingis ning 1990–1993 ajakirjanikuna Eesti Raadios.
Ta oli Eesti Ajakirjanike Liidu juhatuse liige.
Kultuurisidemed Soomega.
Anupõld sattus Nõukogude ajal esimest korda Soome 1967. aastal Eesti Raadio korvpallimeeskonna liikmena, kui YLE raadio nad sõpruskohtumisele kutsus. Pikemalt elas ja töötas Anupõld seal kõigepealt kolm aastat Nõukogude Liidu korrespondendina (1972–1974). Pärast ligi tosinat aastat ETV juhtimist viibis Anupõld ajakirjanikuna Soomes ka aastatel 1987–1991.
11. märtsil 1964, kui Nõukogude-aegset Eestit külastas esimest korda Soome president Urho Kaleva Kekkonen, kes tegi selle visiidi raames ka oma legendaarse suusamatka Kääriku spordibaasi radadel, viibis Anupõld Moskvas ja tegi Eesti Raadiole esimese reportaaži kosmonaut German Titoviga. Kuid 40 aastat hiljem korraldati just Anupõllu ideel Kekkose Eesti-visiidi aastapäeva tähistamiseks kõrgetasemeline teaduskonverents Tartu Ülikoolis ja suurejooneline suusapäev Käärikul.
2002. aastal juhtis Enn Anupõld Soome Vabariigi 85. aastapäeva tähistamiseks Eesti toona suurimat Soome kultuuri tutvustavat meediaprojekti: 20 tele- ja 30 raadiosaatest koosneva saatesarja "Saun, Nokia, Sibelius", mille saated läksid eetrisse märtsist detsembrini mitmes Eesti meediakanalis (sh ka venekeelsetes). Saatesarjaga seoses käisid Eesti Olümpiakomitee kutsel eestlastega kohtumas näiteks Soome olümpiavõitjad Juha Mieto ja Pertti Ukkola. 
2002. aastast oli ta ka Eesti-Soome Seltsi esimees.
Isiklikku.
Tema õde oli iluvõimleja ja võimlemistreener Anne-Mall Klooren, vend on sporditegelane Juhan Anupõld.
JYSK

JYSK on Taani hargmaine poekett, mis müüb mööblit, madratseid ja teisi kodukaupu. 
Esimene pood avati Aarhusis Taanis 2. aprillil 1979.
Tänapäeval kuulub JYSK-ile üle 2000 poe mitmekümnes riigis ja see annab tööd enam kui 17 000 inimesele. 
JYSK Eestis.
Eesti esimene JYSK-i kauplus avati 2002. aastal. Praegu on Eestis 11 JYSK-i kauplust.
Viljandi vald

Viljandi vald on kohaliku omavalitsuse üksus Viljandi maakonnas. See ümbritseb Viljandi linna.
Viljandi vald moodustati 2013. aasta sügisel Paistu, Pärsti, Saarepeedi ja Viiratsi vallast. 2017. aasta sügisel liitusid sellega ka Kolga-Jaani ja Tarvastu vald.
Vallamaja asub aadressil Sakala tn 1, Viiratsi alevik, 70101 Viljandimaa.
Ajalugu.
Viljandi vald tekkis 2013. aasta kohalike valimiste järel 6. novembril Paistu, Pärsti, Saarepeedi ja Viiratsi valla liitumisel. Valla pindala oli 651 km² ja sellega oli see maakonnas pindalalt teine vald. Viljandi järel oli see ka suuruselt teise rahvaarvuga omavalitsus maakonnas. Vallas oli 2 alevikku ja 75 küla.
Eesti omavalitsuste haldusreformi käigus liitusid pärast 2017. aasta kohalikke valimisi vallaga ka Kolga-Jaani ja Tarvastu vald. Valla halduskeskus asus liitumislepingu järgi Viljandi linnas ning teeninduskeskused Kolga-Jaanis ja Mustlas. Pärast seda laienemist on Viljandi vallas 4 alevikku ja 126 küla, kus elab kokku ligi 14 000 inimest. Valla pindala on 1371,64 km².
Asustusjaotus.
Viljandi vallas on 4 alevikku ja 126 küla.
Alevikud: Kolga-Jaani, Mustla, Ramsi, Viiratsi
Külad: Aidu, Aindu, Alustre, Anikatsi, Auksi, Eesnurga, Heimtali, Hendrikumõisa, Holstre, Intsu, Jakobimõisa, Jõeküla, Jämejala, Järtsaare, Järveküla, Kaavere, Kalbuse, Kannuküla, Karula, Kassi, Kibeküla, Kiini, Kiisa, Kingu, Kivilõppe, Koidu, Kokaviidika, Kookla, Kuudeküla, Kuressaare, Kärstna, Laanekuru, Lalsi, Leemeti, Leie, Loime, Lolu, Loodi, Luiga, Lätkalu, Maltsa, Marjamäe, Marna, Matapera, Meleski, Metsla, Moori, Muksi, Mustapali, Mustivere, Mõnnaste, Mäeltküla, Mähma, Odiste, Oiu, Oorgu, Otiküla, Pahuvere, Paistu, Parika, Peetrimõisa, Pikru, Pinska, Pirmastu, Porsa, Puiatu, Pulleritsu, Põrga, Päri, Pärsti, Raassilla, Raudna, Rebase, Rebaste, Ridaküla, Rihkama, Riuma, Roosilla, Ruudiküla, Saareküla, Saarepeedi, Savikoti, Sinialliku, Soe, Sooviku, Suislepa, Sultsi, Surva, Taari, Tagamõisa, Taganurga, Tarvastu, Tinnikuru, Tobraselja, Tohvri, Turva, Tusti, Tõnissaare, Tõnuküla, Tõrreküla, Tänassilma, Tömbi, Unametsa, Uusna, Vaibla, Valma, Vanamõisa, Vanausse, Vanavälja, Vana-Võidu, Vardi, Vardja, Vasara, Veisjärve, Verilaske, Viisuküla, Vilimeeste, Villa, Vissuvere, Vooru, Võistre, Väike-Kõpu, Välgita, Väluste, Ämmuste, Ülensi
Vallavanemad.
2013–2017 oli Viljandi vallavanem Ene Saar.
Alates 2017. aastast on Viljandi vallavanem Alar Karu.
Vaike Lapp

Vaike Lapp (13. detsember 1928 – 24. november 2015) oli eesti kultuuritegelane, Palamuse muuseumi asutaja ja esimene direktor. 
Ta lõpetas Tartu Arve- ja Plaanindustehnikumi raamatupidaja erialal. Seejärel töötas ta Tartus hoiukassas ehk tsentraalkassas nr 6733. Hiljem abiellus ta Palamuselt pärit kursusekaaslasega ja kolis Palamusele. Seal töötas ta masina-traktorijaamas ja koolis raamatupidajana, rahvamajas kunstilise juhina ning muuseumis direktorina ja giidina. 
Vaike Lapp on Palamuse valla aukodanik. 2009. aastal pälvis Vaike Lapp Jõgevamaa vapimärgi.
Hussain Shah

Syed Hussain Shah (urdupäraselt سيد حسين شاه; sündinud 14. augustil 1964 Lyaris Karachis) on Pakistani endine poksija.
Shah sai I keskkaalus (kuni 71 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Egerton Marcusile (Kanada) ja jäädes edasisest medaliheitlusest välja. Ta oli esimene ja on seni ainus Pakistani poksija, kes on olümpiamängudel võitnud medali.
Gattšina Püha Nikolai kirik

Gattšina Püha Nikolai kirik (vene keeles Церковь Святого Николая) on luteri kirik Gattšinas.
Gattšina kivikirikut hakati kavandama 1825. aasta suvel keisri Paul I abikaasa Maria Fjodorovna initsiatiivil ning see ehitati aastail 1827–1828 D. Kvadri projekti järgi. 
Kirik pühitseti 22. oktoobril 1828 püha Nikolause auks. 
1938. aasta detsembris kirik suleti. Teise maailmasõja ajal sai kirik tugevasti kahjustada. 1960. aastate alguses hoonet remonditi ning 1994. aasta aprillini kasutati seda spordikoolina.
Restaureeritud Püha Nikolai kirik pühitseti 16. aprillil 1995.
Eenok Haamer

Eenok Haamer (17. mai 1935 Tartu – 27. veebruar 2025 Tartu) oli eesti luterlik vaimulik. 
1960. aastal lõpetas ta Tartu Kaugõppe Keskkooli, 1971 EELK Usuteaduse Instituudi ja 1972 sai ta magistrikraadi. Ordineeriti 26. detsembril 1963 Tallinna Toomkirikus peapiiskop Jaan Kiiviti (assisteerisid Edgar Hark ja Harri Haamer) poolt (koos Juhan Jõgiga) aseõpetajaks. Õpetajaõigused sai Haamer aastal 1971. 
Alates 24. septembrist 1963 kuni surmani oli Eenok Haamer EELK Mustvee koguduse õpetaja, samuti teenis ta 1964–2025 Lohusuu kogudust, 1976–2013 Maarja-Magdaleena kogudust ja 1990–2025 Tartu Soome kogudust. 
Aastatel 1977–1992 õpetas ta Usuteaduse Instituudis. 1987–1989 osales Eenok Haamer Eesti muinsuskaitse liikumises. 1989–1991 oli ta Eesti Haridusnõukogu juhatuse liige, 1990–1992 Eesti Kongressi saadik. 
1991–1992 töötas Haamer Eesti Vabariigi Ülemnõukogu presiidiumi esimehe Arnold Rüütli nõunikuna. Alates 2002. aastast oli ta Eesti Evangeelse Vennastekoguduse peavanem. 
Eenok Haamer oli ka Tartu Teoloogia Akadeemia asutaja ja esimene rektor. 
Isiklikku.
Tema isa oli vaimulik ja skaudijuht Harri Haamer, emapoolne vanaisa August Maramaa oli Viljandi linnapea. Ta onud olid kunstnik Eerik Haamer ja arhitekt Eugen Haamer, õde Maarja Haamer-Renter (1938-2021) oli ooperilaulja, vend Andres Haamer (1942–2014) oli skaudijuht ja firma "Overall" nõukogu esimees. 
Eenok Haamer on üle 60 aasta olnud abielus Eha Haameriga (sündinud 26. detsembril 1941). 
Eenok ja Eha Haameri pojad on vaimulikud Naatan Haamer, Markus Haamer ja Siimon Haamer ning tütar on organist Maarja Haamer, kes kaitses Berliinis magistritöö muusikateaduste erialal.
Han Soo-ann

Han Soo-ann (koreapäraselt 한수안; 18. juuni 1926 – 4. jaanuar 1998 Seoul) oli Lõuna-Korea poksija.
Han sai kärbeskaalus (kuni 51 kg) 1948. aasta Londoni olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Spartaco Bandinellile (Itaalia) ja võites pronksmedalikohtumises František Majdlochi (Tšehhoslovakkia). Ta osales kärbeskaalus (kuni 51 kg) 1952. aasta Helsingi olümpiamängude poksivõistlustel, kuid kaotas veerandfinaalis hilisemale pronksmedalivõitjale Willie Toweelile (Lõuna-Aafrika Liit) ja jäi edasisest medaliheitlusest välja.
Han oli esimene Lõuna-Korea poksija, kes võitis olümpiamängudel medali.
Zvenigovo rajoon

Zvenigovo rajoon on 2. järgu haldusüksus Venemaal Mari Eli Vabariigis. Asub Vabariigi lõunaosas ja piirneb lõunas Volga jõega.
Rajoon jaguneb 3 linna- ja 7 külaasunduseks ("сельское поселение"), kus on kokku 83 asulat.
Rajooni keskus on Zvenigovo linn, kus elab 27% rajooni elanikest. Rajoonis on 2 alevit: Krasnogorski ja Suslonger.
1989. aasta rahvaloenduse andmetel oli rajooni rahvaarv 50 762. Marid moodustasid 51,2% elanikest, venelased 36,3%, tšuvašid 6,2% ja tatarlased 4,7%.
2010. aasta rahvaloenduse andmetel oli rajooni rahvaarv 44 976. Neist, kes rahvust märkisid, olid 51,5% marid, 37,5% venelased, 5% tšuvašid ja 4,5% tatarlased.
Volžski rajoon

Volžski rajoon on 2. järgu haldusüksus Venemaal Mari Eli Vabariigis. Asub Vabariigi lõunaosas. Piirneb idas Tatarstaniga.
Volžski rajooni jääb osa Mari Tšodra rahvuspargist ja Marimaa suurim järv Jaltšik.
Rajoon jaguneb 1 linna- ja 7 külaasunduseks ("сельское поселение").
Rajooni keskus on Volžsk linn, mis rajooni ei kuulu. Rajoonis on 1 alev.
86% elanikest on marid ja 12% venelased.
Peamised tööstusharud on puidu- ja paberitööstus.
Ants-August Nurk

Ants-August Nurk (sündinud 15. augustil 1937) on Kaitseliidu taastaja ja esimene Jõgeva maleva pealik.
Ants-August Nurk lõpetas 1970 Jõgeva Töölisnoorte Keskkooli. Ta töötas aastatel 1961–1992 Jõgeva Tarbijate Kooperatiivis. 
Aastatel 1990–2002 oli Ants-August Nurk Jõgeva maleva pealik. Praegu on ta Jõgeva maleva valverühma ülem. 
Ants-August Nurk on parteitu. 
Tunnustus.
Tal on V klassi Kotkarist, Kaitseliidu Valgeristi II ja III klass, Eesti Kaitsevägede Teeneterist, Kaitseliidu asutaja teenetemärk, Kaitseliidu eriteenetemärk, Kaitseliidu teenetemärgi I, II ja III klass, Naiskodukaitse Hõberist, Noorkotkaste teenetemärk, Jõgeva, Tallinna, Sakala ja Põlva maleva teenetemärgid, politsei teenetemärk. 
2011. aastal pälvis Ants-August Nurk Jõgevamaa vapimärgi.
2012. aastal pälvis ta Jõgeva teenetemärgi.
2019. aastal anti talle Vabaduse Tammepärja aumärk.
Medvedevo rajoon

Medvedevo rajoon on 2. järgu haldusüksus Venemaal Mari Elis. Asub Vabariigi keskosas. Rajooni sees asub enklaavina Joškar-Ola.
Rajoon jaguneb 2 linna- ja 19 külaasunduseks ("сельское поселение").
Venemaa 2010. aasta rahvaloenduse andmetel oli Medvedevo rajooni elanikest venelasi 48,31%, marisid 45,35%, tatarlasi 3,40% ja tšuvašše 0,85%.
Karl Hugo Akel

Karl Hugo Akel (27. oktoober (vkj 15. oktoober) 1878 Kavastu vald, Tartumaa – 25. detsember 1942 Tallinn) oli eesti jalgpallur, sporditegelane ja spordifotograaf.
Karl Hugo Akel sai hariduse vallakoolis ning hiljem õppis Tallinnas omal käel fotograafiat.
Oli spordiosakonna esimees (1911–1914) ja jalgpallimeeskonna eestvedaja. Mängis jalgpalli Kalevi meeskonnas, oli seltsi eluaegne liige.
Oli jalgpalliliidu asutajaid (1921) ja juhatuse liige. Jalgpallikohtunikuna juhtis 1921 esimest Eesti-Rootsi maavõistlust Tallinnas. Alates 1912. aastast tegi fotograafina kaasa peaaegu kõigil Eesti tähtsamatel võistlustel, olnud ajalooliselt unikaalsete spordifotode autor. 
Osales Esimeses maailmasõjas lennuväefotograafina ja Vabadussõjas Kalevlaste Malevas rindefotograafina.
Sputnik

Sputnik oli Eesti NSV noorsoole suunatud turismibüroo, ametliku nimega ELKNÜ Keskkomitee Rahvusvahelise Noorsooturismi Büroo "SPUTNIK". Sputnik tegutses Tallinnas aadressil Kentmanni 20, kus asub praegu USA Suursaatkond Tallinnas, kuni 1991. aastani. 1991. aastal muudeti turismibüroo ettevõtteks "Hermann Reisid".
Nüüd asub turismibüroo Sputnik Lauteri tänaval.
Kang Joon-ho

Kang Joon-ho (koreapäraselt 강준호; 22. juuni 1928 Haeju (praegu Lõuna-Hwanghae provints, Põhja-Korea) – 24. september 1990 Soul) oli Lõuna-Korea poksija.
Kang sai kukk-kaalus (kuni 54 kg) 1952. aasta Helsingi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale John McNally'le (Iirimaa) ja jäädes edasisest medaliheitlusest välja.
Monotüüpia

Monotüüpia ehk õlivärvitrükk on graafikas kasutatav tehnika, mille puhul kujutis maalitakse õlivärviga klaasplaadile, plastikule või metallplaadile, millest tehakse ainult üks tõmmis.
Monotüüpiat on viljeldud 17. sajandist alates. Kuulsaimad esindajad William Blake, Edgar Degas ja Paul Gauguin. Eestis sai monotüüpia tuntuks Kõrgema Kunstikooli Pallas kaudu, seda tehnikat viljelesid mitmed selle kooli kasvandikud: Eduard Wiiralt, Gustav Raud, Aleksander Möldroo, Jaan Grünberg, Karl Pärsimägi, Aino Bach, Kaarel Liimand, Helga Jõerüüt ja Mari Adamson.
Patrick Allen

Sir Patrick Linton Allen (sündinud 7. veebruaril 1951 Portlandis) on Jamaica pedagoog, vaimulik ja riigiametnik, alates 2009. aastast Jamaica kindralkuberner.
Patrick Allen sündis Ferdinand ja Christina Alleni viielapselise perekonna neljanda lapsena. Ta omandas pedagoogilise hariduse Moneague'i õpetajate kolledžis ja asus seejärel tööle õpetajana. Aastast 1976 töötas ta koolidirektorina.
Allen on usutunnistuselt seitsmenda päeva adventist, kes unistas juba lapsepõlves vaimulikuametist. Aastatel 1980–1986 õppis ta Ameerika Ühendriikides usuteadust ning kaitses seal nii bakalaureuse- kui ka magistritöö. Magistriõppes spetsialiseerus ta süstemaatilisele teoloogiale. Jamaicale tagasi pöördunult alustas ta pastoraaltööd ja ordineeriti ametlikult pastoriks 1989. aastal.
Aastatel 1996–1998 õppis ta taas Ameerika Ühendriikides ja kaitses 1998. aastal Andrewsi Ülikoolis doktoriväitekirja hariduse juhtimise alal. Pöördunud Jamaicale tagasi, valiti ta peatselt mitme adventistide organisatsiooni juhtorganitesse. Aastatel 2000–2009 oli Patrick Allen Lääne-India Seitsmenda Päeva Adventistide Liidu president.
Peaminister Bruce Golding esitas ta kindralkuberneri kandidaadiks ja kuninganna Elizabeth II kinnitas ta ametisse. Ametiaega Jamaica kindralkubernerina alustas Patrick Allen 26. veebruaril 2009.
Peter Jakob Clodt von Jürgensburg

Peter Jakob Clodt von Jürgensburg (vene keeles Пётр Карлович Клодт; 8. juuni 1805 Peterburi, Vene keisririik – 20. november 1867 Rantamäki, Soome Suurvürstiriik) oli baltisaksa päritolu Vene sõjaväelane ja skulptor. Teda peeti Nikolai I lemmikskulptoriks.
Tema tuntumad teosed on Peterburi Anitškovi silla ja Narva värava hobustefiguurid, Moskva Suure Teatri kvadriiga, mitu monumenti Peterburis, Soomes, Itaalias, Saksamaal ja mujal.
Aastal 1853 valmis Kiievis Vladimir Suure mälestusmärk, tema modelleeritud oli Püha Vladimiri skulptuur (pjedestaali projekteeris arhitekt Alexander Thon, bareljeefid tegi skulptor Vassili Demut-Malinovski).
Aastal 1862 valmis Martin Lutheri mälestusmärk, mis hävitati 1949. aastal. Kuju asus tänapäevase Tutermaa küla alal.
Muḩammad Bāsindwah

Muḩammad Bāsindwah (levinud nimekujud ka Mohammed Basindwa ja Mohammed Basindawa; araabia keeles محمد باسندوة; sündinud 4. aprillil 1953 Adenis) on Jeemeni poliitik.
Ta oli 10. detsembrist 2011 kuni 7. oktoobrini 2014 Jeemeni peaminister.
Bāsindwah on staažikas poliitik, kes oli muu hulgas aastatel 1993–1994 Jeemeni välisminister. Kuulunud pikka aega valitsevasse Üldisesse Rahvakongressi, lahkus ta erakonnast 2000. aastate alguses ja asus opositsiooni president ‘Alī ‘Abdullāh Sāliḩiga. Poliitiliselt jäi ta sõltumatuks.
2011. aastal toimunud opositsiooni meeleavalduste järel, millega sunniti president Sāliḩ ametist lahkuma, kerkis Bāsindwah' nimi esile uue peaministrikandidaadina. 27. novembril 2011 nimetas riigi uus president ‘Abd Rabbuh Manşūr al-Hādī Basindwah' peaministriks ja sama aasta 10. detsembril astus ta ametisse.
21. septembril 2014 teatas ta oma tagasiastumisest.
Normaalne kontsentratsioon

Keemias tähendab normaalne kontsentratsioon ehk normaalsus suurust, mis näitab lahustunud aine grammekvivalentide arvu ühes liitris lahuses. 
Lahuse normaalsuse (tähis N, ühik mol/l) saame leida molaarsuse "c" kaudu:
"N = z•c = z•n/V = n/V•feq", kus 
"c" – molaarne kontsentratsioon (mol/l); "n" – ainehulk (mol, see on aine massi ja molaarmassi suhe); "V" – lahuse ruumala (l); "z" – aine ekvivalent; "feq" – ekvivalentsusfaktor ("feq = 1/z")
Näiteks kui ühes liitris väävelhappe lahuses sisaldub 4,904 g H2SO4, siis on lahus 0,1 normaalne (4,904•2/1•98,08 = 0,1).
Sõltuvalt reaktsioonist, milles antud aine osaleb, võib normaalsus olla erinev kui reaktsiooni ekvivalentsusfaktor on erinev.
Indrek Park

Indrek Park (sündinud 30. märtsil 1971 Tartus) on eesti keeleteadlane, kes uurib Põhja-Ameerika indiaani keeli.
Elulugu.
Ta on lõpetanud Tartu 2. keskkooli Keskkooliõpingute kõrvalt õppis ta Märt Läänemetsa käe all klassikalist hiina keelt.
Park õppis 1989. aastast Tartu Ülikoolis ülikoolis etnograafiat ja lõpetas selle 1996. aastal etnograafia alal. Ta õppis ülikooliõpingute ajal ka moodsat hiina keelt ja Linnart Mälli juures klassikalist tiibeti keelt.
Ta käis koos Liivo Niglasega Siberis neenetsite ja manside rahvalaule üles kirjutamas. 1989. aasta sügisest alates on ta ka korp! Revelia liige.
1996. aastal läks ta Pekingisse hiina keelt õppima ning 2000. aastal jätkas Hiinas magistriastmes tibetoloogia õpinguid.
2002. aastast õppis ta Ameerika Ühendriikides, kus omandas doktorikraadi Indiana Ülikoolis doktoritööga hidatsa keele grammatikast. Ta elas kaks aastat Põhja-Dakotas Fort Bertholdi Kolme Hõimu reservaadis, kus kirjutas üles hidatsade keelt. Ta on teinud koostööd ka oglala lakota hõimuga Pine Ridge’i reservaadis Lõuna-Dakotas.
2012. aastal tunnistas Society for the Study of Indigenous Languages of the Americas Pargi doktoritöö hidatsa keele grammatikast aasta parimaks põliskeelt käsitlevaks monograafiaks (Mary Haasi auhind).
Indrek Park on töötanud arikara, hidatsa, lakota, assiiniboini ja mandani keelega.
Tema tegevusest väljasuremisohus mandani keele päästmisel räägib Liivo Niglase 2020. aastal valminud dokumentaalfilm "Keelepäästja".
Isiklikku.
Indrek Pargi isa oli Antarktika-uurija Vello Park.
Tema abikaasa on Maria Park. Neil on kaks tütart.
Ta mängib torupilli ning on laulnud Tartu regilauluansamblis Hellero.
Kvadriiga

Kvadriiga (ladina keeles "quadriga") on vanarooma neljahobuserakend, harilikult triumfivanker.
Kvadriiga on väga levinud monumentaalskulptuuris.
Tibetoloogia

Tibetoloogia on interdistsiplinaarne teadusharu, mis uurib Tiibetit, sealset kultuuri ja tiibeti keelt. Laiemalt kuulub tibetoloogia koos naaberdistsipliinidega (sinoloogia, indoloogia jt) orientalistika alla. Tibetoloogiaga tegelevat teadlast nimetatakse tibetoloogiks.
Euroopas panid tibetoloogiale aluse jesuiidid, kes esimestena uurisid Tiibetit süstemaatiliselt. Esimeste tibetoloogide seas olid 1626. aastal Tsaparangi misjonijaama rajanud Antonio de Andrade ja 1716–1721 Lhasas elanud Ippolito Desideri, akadeemilise tibetoloogia üheks rajajaks peetakse ungarlast Alexander Csoma de Kőrösit. Viimasel sajandil on tibetoloogiale suurt mõju avaldanud Tiibeti poliitiline olukord: pärast Tiibeti okupeerimist 1951. oli sinna mitme aastakümne vältel raske pääseda, mistõttu kasutati eelkõige ajaloolisi ja välistiibeti allikaid. 20. sajandi lõpust on lligipääs Tiibetile Hiina Rahvavabariigi mõningase avanemise tõttu siiski paranenud.
Eesti tuntuim akadeemiline tibetoloog oli Linnart Mäll (kes tegeles küll tibetoloogiaga vaid kui ühega orientalistika harudest), tema õpilastest on tibetoloogiale pühendunud näiteks Maret Kark. 1997. aastast tegutseb Eesti-Tiibeti Kultuuriselts (2011. aastal oli seltsil 11 liiget, esimees Laur Järv), mille algatusel on loodud ka MTÜ Tibetoloogia Instituut.
Song Soon-chun

Song Soon-chun (koreapäraselt 송순천; 15. jaanuaril 1934 Soul – 15. oktoober 2019) oli Lõuna-Korea poksija.
Song sai kukk-kaalus (kuni 54 kg) 1956. aasta Melbourne'i olümpiamängude poksivõistlustel hõbemedali, kaotades finaalis kuldmedali- ja olümpiavõitjale Wolfgang Behrendtile (SÜV). Ta osales sulgkaalus (kuni 57 kg) 1960. aasta Rooma olümpiamängude poksivõistlustel, kuid kaotas 2. ringis hilisemale kuldmedali- ja olümpiavõitjale Francesco Mussole (Itaalia) ja jäi edasisest medaliheitlusest välja.
Song oli esimene Lõuna-Korea poksija ja üldse sportlane, kes võitis olümpiamängudel hõbemedali.
Ukraina muusika

Ukraina muusika on Ukrainas või ukrainlaste loodud muusika.
Ukraina muusikatraditsiooni on põimitud nii Lääne kui ka Ida muusika elemente ning seda iseloomustavad tugevad slaavi ja kristliku kultuuri tunnusjooned. Ukrainat on peetud endise Vene Keisririigi muusikakultuuri südameks, seal asutati 18. sajandi keskel impeeriumi esimene kõrgetasemeline muusikaakadeemia. Tänapäeva Ukrainas on paljudel etnilistel rühmadel säilinud ja arenenud oma eripärased muusikatraditsioonid.
Traditsiooniline Ukraina rahvamuusika.
Ukraina asub Euroopa ja Aasia piirimail, mis on ajaloo vältel mõjutanud ka sealset muusikat. Seda väljendavad näiteks veidi idamaine melismaatiline laulustiil ja akordiline harmoonia, mis ei järgi alati Lääne-Euroopale tüüpilisi reegleid. Kõige silmapaistvam üldine ukraina rahvamuusika tunnusjoon on suurendatud sekundit sisaldavate minoorsete laadide kasutamine. Lisaks sekundile võidakse meloodilise väljenduse lisamiseks suurendada ka kvarti või septimit, mis annab ukraina lauludele pingestatuse või nukruse efekti. Vene lauludes sellist võtet ei leidu. Arvatakse, et see arenes 17. sajandil.
Keerulisi taktimõõte kasutatakse harva, kuid populaarsed on liittaktimõõdud. Lisaks võib muusika olla vägagi keeruka harmooniaga.
Traditsiooniline vokaalmuusika.
Põhiosa rahvalauludest baseerub keskaegsete laadidega identsetel heliridadel, kuid laulude meloodiline struktuur on erinev. Populaarsemad on miksolüüdia ja dooria laadid.
Ukraina rahvalikku laulustiili saab jagada mitmeks laiaks kategooriaks:
Vokaalmuusikas võib leida nii monoodiat, heterofooniat, homofooniat, harmooniat kui ka polüfooniat.
Üks tuntumaid ukraina traditsioonilise laulustiili esindajaid on Nina Matvijenko. Viimastel aastatel on loodud mitmeid vokaalansambleid, mis pühenduvad traditsioonilise ukraina polüfoonilise laulustiili säilitamisele.
Traditsiooniline instrumentaalmuusika.
Tähtsamad Ukraina rahvapillid on keelpillidest kobza, banduura, torban, viiul, basolja, lira kolisna, tsimbalõ; puhkpillidest sopilka, flojara, trembita, svõril, fife, volõnka; löökpillidest buben, tulumbas, rešeto ja drõmba/vargan. 
Traditsioonilist rahvamuusikaansamblit nimetatakse tihti "trojisti muzõkõ" ("троїсті музики", 'kolm muusikut'), sinna kuuluvad kõige tüüpilisemalt viiul, sopilka ja buben.
Lasnamäe lunastaja

"Lasnamäe lunastaja" on Mari Saadi 2008. aastal ilmunud romaan. 
Romaani peategelasteks on veidi üle 45-aastane venelanna Natalja Filippovna ja tema teismeline tütar Sofia ning tegevuspaigaks Tallinn, peamiselt Lasnamäe esimese majanduskriisi, 1997. aasta paiku. Üksikema Natalja elu pöördub pea peale, kui ta koondatakse elektroonikatehasest, ning ta otsib võimalusi, kuidas tasuda arveid ja hoolitseda oma tütre eest. 
Romaan on tõlgitud ka soome ("Lasnamäen lunastaja", tõlkija Tuula Friman; kirjastanud Werner Söderström Osakeyhtiö, 2011), vene ("Ласнамяэский мессия", tõlkija Tatjana Teppe; kirjastanud Aleksandra, 2010) ja ungari keelde ("A lasnamäe-i megváltó", tõlkija Béla Jávorszky, kirjastanud Magyar Napló Kiadó, 2016). 
Retseptsioon.
Kirjanduskriitik Märt Väljataga on "Lasnamäe lunastajat" nimetanud harukordseks katseks kirjutada kristlik romaan. Kirjanik Andrei Hvostov nõustub küll ta määratlusega, kuid kahtleb, ega see ei ole lihtsustus – tema arvates on tekstis gnostilised sõnumid.
Kirjanduskriitik Johanna Ross tõmbab paralleele "Lasnamäe lunastaja" ja Eduard Vilde romaani "Lunastus" (1909) vahel: madalamasse klassi kuuluva üksikema vajadus end ja last elatada, sunnitud prostituudiameti vastuvõtmine, laps kui loo kese, usk millessegi kõrgemasse. Veelgi enam – " ... kui panna kokku religioossus (koguni religioosne sümbolism), venelaseks-olemine ja puhta hingega prostituudid, ei ole Dostojevski enam kaugel," märgib Ross, lisades paralleelide sekka "Idioodi" (1868, muu seas nimede sarnasus: Natalja Filippovna ja Nastasja Filippovna; mõ­lema müüdava naise kannatajaroll) ning "Kuritöö ja karistuse" (1866).
Eestivenelaste temaatika on tekitanud vastakaid arvamusi: Hvostov rõõmustab, et "koduvenelane" on just tänu eesti kirjanikule eesti kirjandusse jõudnud, Ross aga nimetab venelaste kujutamist üheplaaniliseks ja skeemlikuks, Väljataga on küll Rossiga ühel meelel, kuid leiab, et seda romaani ei peagi mõistma otseselt realistlikuna. 
Tunnustus.
2008. aastal sai Mari Saat romaani eest Eesti Kultuurkapitali kirjanduse sihtkapitali aastapreemia ilukirjandusliku proosa kategoorias.
Chung Shin-cho

Chung Shin-cho (koreapäraselt 정신조; sündinud 6. jaanuaril 1940 Seoulis) on Lõuna-Korea endine poksija.
Chung sai kukk-kaalus (kuni 54 kg) 1964. aasta Tōkyō olümpiamängude poksivõistlustel hõbemedali, kaotades finaalis kuldmedali- ja olümpiavõitjale Takao Sakuraile (Jaapan). Ta osales kärbeskaalus (kuni 51 kg) 1960. aasta Rooma olümpiamängude poksivõistlustel, kuid kaotas 2. ringis hilisemale hõbemedalivõitjale Sergei Sivkole (NSV Liit) ja jäi edasisest medaliheitlusest välja.
EELK peapiiskop

EELK peapiiskop on Eesti Evangeelse Luterliku Kiriku kõrgeim vaimulik juht. Alates 2015. aastast on EELK peapiiskop Urmas Viilma.
Peapiiskopi katedraalkirik on Tallinna toomkirik.
"Ex officio" on ta EELK konsistooriumi, EELK kirikukogu ja piiskopliku nõukogu liige, samuti Tallinna Püha Neitsi Maarja Piiskopliku Toomkoguduse nõukogu liige ning omab hääleõigust koguduse juhatuse koosolekutel. Kiriku konsistooriumi teised liikmed valitakse peapiiskopi ettepanekul kirikukogus.
Kohustused ja õigused.
EELK kirikuseadustiku järgi on peapiiskopi kohustusteks EELK juhtimine, samuti kiriku vaimulike ja töötajate suunamine ja nende suhtes järelevalve teostamine. Kirikuseadustik annab talle õigusteks kiriku haldusüksuste visiteerimise ja tööalade inspekteerimise, samuti vaimulike ordineerimise ja kirikukari rakendamise.
Valimine ja ametiaeg.
Ta valitakse EELK kirikukogul kõikide kiriku teenistuses olevate piiskoppide ja preestrite seast. Juhul, kui valituks osutub preester, ordineeritakse ta enne lõplikku ametisse seadmist enne ka piiskopiks. Pärast kirikukogus valituks osutumist seatakse ta ametisse kuue kuu jooksul ning tema ametiaeg algabki ametlikult pärast ametisseseadmist.
Sarnaselt teiste EELK vaimulikega võib peapiiskop teenida kuni 65-aastaseks saamiseni (alates 1. jaanuarist 2026 riikliku vanaduspensioni ea saabumiseni), misjärel võidakse tema ametiiga pikendada kuni 72-aastaseks saamiseni või siirdub ta emerituuri. Ametiaja pikendamise üle otsustab EELK kirikukogu.
Fundamentaalne vastastikmõju

Fundamentaalne vastastikmõju ehk fundamentaalne interaktsioon on mõiste osakestefüüsikas, millega tähistatakse elementaarosakeste omavahelist mõju ning mida ei ole võimalik seletada ühegi teise nähtuse või ilminguga. Näiteks aatomituuma koos hoidev tuumajõud ei ole fundamentaalne, sest see põhineb oma olemuselt tugeval vastastikmõjul (on tugeva vastastikmõju teisene ilming).
Praegu on teada nelja liiki fundamentaalseid jõudusid:
Elektromagnetiline, nõrk ja tugev vastastikmõju on füüsikute poolt ühendatud ühisesse standardmudelisse, mis seletab ära kõigi kolme vastastikmõju tekkimise ja määratleb vastastikmõju vahendava vaheosakese. 
Raskusjõu olemuse selgitab Albert Einsteini üldrelatiivsusteooria. Kvantmehaanikat ja üldrelatiivsusteooriat on püütud ühendada kvantgravitatsiooni teooriaks, mille eelduste kohaselt oleks gravitatsiooni vahendajaks graviton. 
Praegu on füüsikute pingutused suunatud kõigi nelja vastastikmõju selgitava suure ühendteooria loomisele.
Mati Kuusvere

Mati Kuusvere (sündinud 20. juulil 1970) on Eesti sõjaväelane, Kaitseliidu Alutaguse maleva pealik. 
Kuusvere oli alates 2011. aasta 1. juunist Kaitseliidu Jõgeva maleva pealiku kohusetäitja. Maleva senine pealik Janno Rosenberg andis maleva lipu 2011. aasta 27. mail üle Mati Kuusverele, kes sai malevapealiku kohusetäitjaks. Kaitseväe juhataja kinnitas oma käskkirjaga Mati Kuusvere malevapealikuks alates 2012. aasta 4. juunist. Varem on ta teeninud Jõgeva maleva staabiülema ja väljaõppeülemana. Mati Kuusvere sai Kaitseliidu Jõgeva maleva väljaõppeülemaks 2008. aasta 5. novembril. 
Mati Kuusvere on lõpetanud Kaitseväe Ühendatud Õppeasutuste Kõrgema Sõjakooli keskastme kursuse, teeninud piirivalves, õhutõrjedivisjonis, Kaitseliidu Peastaabis ning välismissioonidel Kosovos, Liibanonis ja Iisraelis ÜRO sõjalise vaatlejana. 
President Lennart Meri andis Kuusverele oma käskkirjaga kaitseväe juhataja ettepanekul kapteni auastme 20. juunil 2001. 
President Toomas Hendrik Ilves andis Kuusverele oma käskkirjaga kaitseväe juhataja ettepanekul majori auastme 2. veebruaril 2011.
Infiniitfraas

Infiniifraas on tegusõna- ehk verbifraas, mille peasõna on tegusõna käändeline vorm, näiteks: 
"Hakkasin hommikul raamatut lugema.
"Onu Tiit oli kutsunud suppi sööma."
"Liia tahtis kindlasti nukuga mängida" – fraasi peasõna on tegusõna "mängida"
"Liia tahtis kindlasti mängida"
Eesti keel.
Infiniitfraasi peasõnaks võivad olla käändelised verbivormid:
"da"- või "ta"- tegevusnimi: "ema käskis õppida";
"ma"-tegevusnimi: "pidin hakkama õppima, leidsin end õppimas, keeldus õppimast, eile jäi kõik õppimata, õppimaks tundma kodulinna, ilma õpetamata ei saa elada";
kesksõnad: õppiv eestlane, on õpitav keel, oli keelt õppinud, keelt oldi õpitud;
gerundiiv ehk "des"-vorm: "oma keelt õppides".
Kristi Kirsberg

Kristi Kirsberg (kuni 2012 Kristi Vahemaa; sündinud 24. novembril 1980 Simunas) on Eesti spordiajakirjanik ja suhtekorraldaja.
Ta on lõpetanud 1999. aastal Rakvere gümnaasiumi ja 2003. aastal Tartu Ülikooli ajakirjanduse erialal.
Töötanud aastatel 2002–2005 Eesti Spordilehe toimetajana ning 2005–2006 Eesti Päevalehe reporterina ja 2006–2013 spordiosakonna juhatajana. 
Aastatel 2013–2019 töötas Meta Advisory Group OÜ konsultandina. 
2019. aastast on ta Eesti Kohtute kommunikatsioonijuht.
Dietrich Brauer

Dietrich Brauer (sündinud 3. jaanuaril 1983 Vladivostokis) on Venemaa vaimulik, Venemaa Euroopa-osa Evangeelse Luterliku Kiriku piiskop.
Keskhariduse omandas Moskvas. 2001–2005 õppis Novosaratovka usuteaduslikus seminaris. 2005–2010 töötas ta kirikuõpetajana Kaliningradi oblastis Gussevis.
11. märtsil 2011 valiti ta peapiiskopiks.
2022. aasta märtsis lahkus Venemaalt Saksamaale. 1. juunil 2022 tegi peapiiskopi kohalt lahkumisavalduse. 8. juunil peapiisikopiks valiti tema asetäitja Vladimir Provorov.
Mineviku kesksõna

Mineviku kesksõna ehk mineviku partitsiip on tegusõna käändeline vorm. See väljendab omadust või seisundit, mis on tekkinud või tekitatud suhtelises minevikus.
Eesti keel.
Mineviku kesksõnad on
Mineviku kesksõna tegumoevorme võib käsitleda eri kesksõnadena ning nimetada neid "nud"-kesksõnaks ja "tud"-kesksõnaks.
Mineviku kesksõna on sõnaliigilt kaheplaaniline. 
Tegussõna liitvormi osana saavad peale sihiliste verbide esineda umbisikulises tegumoes ka sihitute verbide mineviku kesksõnad: "Eks ole varemgi nii elatud".
Maugi saared

Maugi saared (tšamorro keeles "Ma'ok" 'kindel' või 'igavene') on kolm koos paiknevat saart Vaikses ookeanis Mariaani saarestikus. Saarestiku kogupindala on 2,128 km².
Saared kuuluvad halduslikult Põhja-Mariaanidesse ja on seetõttu osa Ameerika Ühendriikidest.
Kolm saart on:
Saared on vee all oleva kustunud vulkaani kaldeera servad. Vulkaani kunagise tipu asemel on tänapäeval sügav ja ruumikas looduslik sadam. Saartele on iseloomulikud kõrged ja järsud kaljud. Põhjas ja läänes on näha basaldist sambaid, mis meenutavad hauakive.
Maugi saarte taimkate koosneb peamiselt rohttaimedest. Leidub üksikuid kookospalme.
Teise Maailmasõja ajal oli Maugi saartel Jaapani mehitatud ilmajaam.
6. jaanuaril 2009 määras USA president George Bush noorem Maugi saared osaks Mariaani süviku merekaitsealast, mistõttu selles piirkonnas on keelatud kalapüük äriliseks otstarbeks.
Religioonifenomenoloogia

Religioonifenomenoloogia ehk usundifenomenoloogia on teadus, mis uurib religiooni komponente (nt jumal, ohver, usk, surm) ja võrdleb nende avaldumist religioonides.
Absolutsioon

Absolutsioon on pattude andeksandmine: roomakatoliiklastel pattude sakramentaalne andeksandmine, protestantidel andestuskuulutus.
Aioon

Aioon on gnostitsistlikes religioonides ja uusplatonistlikes õpetustes jumaliku igavese algenergia osakesed, mis voolavad eesmärgipäraselt välja kõrgeimast jumalast, moodustades ja elustades alamat järku jumalusi olendeid ja maailmu.
Aioonid on hüpostaasid, st iseseisvate olendite või jõududena kujutletud jumalikud omadused.
Alcheringa

 
Alcheringa ehk unenägude aeg on eriti Austraalia aborigeenide mütoloogias esinev ürgajastu, millest toimub loomislugu ja jumalate ning kultuuriheeroste tegevus.
Analoogiamaagia

Analoogiamaagia ehk homöopaatiamaagia on maagiline riitus, mille puhul kasutatakse põhimõtet "võrdne kutsub esile võrdse", mis tähendab, et mingi tegevuse või sündmuse eesmärgipärane järeleaimamine (imiteerimine) kutsub imiteerija meelest selle sündmuse esile ka tegelikult.